ભારતના રાજકારણમાં ઉત્તરપ્રદેશનો હંમેશા દબદબો રહ્યો છે. એવું નોંધાયું છે કે 47 વર્ષોમાં આ રાજ્યએ ભારતને આઠ પ્રાઇમ મિનિસ્ટર આપ્યા છે. આ દેશના પહેલા પ્રધાનમંત્રી જવાહરલાલ નહેરૂ આ સ્ટેટમાંથી પ્રતિનિધિત્વ કરતા હતા. ઇન્દિરા ગાંધી, રાજીવ ગાંધી, અટલ બિહારી વાજપેયી, લાલબહાદુર શાસ્ત્રી, વી.પી.સિંહ, ચંન્દ્રશેખર અને ચરણસિંહનો પણ તેમાં સમાવેશ થાય છે. એકમાત્ર મોરારજી દેસાઇ ગુજરાતના કહી શકાય છે. નરેન્દ્ર મોદી ગુજરાતના બીજા એવા નેતા છે કે જેઓ રાષ્ટ્રીય ફલક બિરાજમાન છે. આજે દિલ્હીમાં ગુજરાતનો દબદબો છે. ભારતના વડાપ્રધાન ગુજરાતી છે અને ભાજપના રાષ્ટ્રીય અધ્યક્ષ અમિત શાહ પણ ગુજરાતી છે. ભારતના સ્વાતંત્ય સેનાની અને છઠ્ઠા વડાપ્રધાન (1977-1979) મોરારજી દેસાઇ પ્રથમ હતા કે જેઓ ભારતીય રાષ્ટ્રીય કોંગ્રેસના બદલે અન્ય કોઇ રાજકીય પક્ષમાંથી ચૂંટાયા હતા. ભારત રત્ન અને નિશાને પાકિસ્તાન થી તેમને સન્માનિત કરવામાં આવેલા છે. આજે પણ બે રૂપિયા અને 20 પૈસામાં ભારતના લોકોને ખાંડ આપનાર વડાપ્રધાન તરીકે લોકો તેમને યાદ કરે છે...તેઓ કહેતા હતા કે “લાઇફ એટ એની ટાઇમ કેન બીકમ ડિફિકલ્ટ, લાઇફ એટ એની ટાઇમ કેન બીકમ ઇઝી. ઇટ ઓલ ડિપેન્ડ્સ અપોન હાઉ વન એડજસ્ટ્સ વનસેલ્ફ ટુ લાઇફ.”… વડાપ્રધાન નરેન્દ્ર મોદીએ ચાર વર્ષના શાસન પછી કોઇ એવું પ્રજાલક્ષી કામ કરવું જોઇએ કે જેનાથી ઇતિહાસમાં તેમનું નામ મોરારજી દેસાઇ જેટલું જ મોટું બની શકે...